ג'אסטיס

ג'אסטיס (נהגה על פי רוב כבאנגלית: Justice) הוא צמד יוצרי מוזיקה אלקטרונית צרפתי, זוכי פרס גראמי, בו חברים גספאר אוֹזֵ'ה (Gaspard Augé; נולד ב-21 במאי 1979) וקסאבייה דה רונֵה (Xavier de Rosnay; נולד ב-2 ביולי 1982).

בעבודתם של השניים ניכרות השפעות של מוזיקת רוק ואינדי הבאות לידי ביטוי גם בתדמיתם.

היסטוריה 
אלבום הבכורה של הצמד "†" (נקרא "קְרוֹס" אך נכתב כסימן צלבון) יצא ביוני 2007 וזכה לביקורות חיוביות ולמועמדות גראמי עבור אלבום הדאנס/אלקטרוני הטוב ביותר. בעקבות האלבום יצאו השניים לסיבוב הופעות ברחבי ארצות הברית, סיבוב שתועד בסרט ה-DVD משנת 2008 "A Cross the Universe" (מחווה לשם האלבום ולשם שירה של להקת הביטלס).

גרסת רמיקס שביצעו השניים לשירם של להקת MGMT  "Electric Feel", הביאה לזכייתם בפרס גראמי עבור הרמיקס הטוב ביותר לשנת 2009.

ב-24 באוקטובר 2011 יצא אלבומם השני, "Audio, Video, Disco". האלבום כלל יותר שירים בעלי מלל מקודמו, וניכרו בו השפעות של רוק מתקדם. להוצאת האלבום קדמה הוצאת הסינגל "Civilization", שקיבל אלבום פלטינה משולשת מ-UPFI, ומיני-אלבום שנשא את שמו של האלבום.

במאי 2013 הוציא הצמד אלבום הופעה נוסף בשם "Access All Arenas".

בנובמבר 2016 יצא אלבומם השלישי "Woman", ובאוגוסט 2018 יצא אלבום רמיקס בשם "Woman Worldwide", ובו גרסאות חדשות לשירים שונים ממהלך הקריירה של הצמד. האלבום "Woman Worldwide" זיכה את הצמד בפרס גראמי עבור אלבום הדאנס/אלקטרוני הטוב ביותר בטקס פרסי גראמי ה-61.

קישורים חיצוניים

 

 
 

מוזיקאים צרפתים
להקות צרפתיות
צמדים מוזיקליים
אמני מוזיקה אלקטרונית
תקליטנים צרפתים
זוכי פרס גראמי
זוכי פרס גראמי למוזיקת דאנס ואלקטרונית
זוכי פרס המוזיקה של MTV אירופה
רמיקסרים